text: Pyhh -  helt op til 29 grader ved Vestkysten
  02 juni 2018 kl. 16.22
  De varme sommerdage fortsætter. Lørdag blev der målt  29 grader i Esbjerg. 
  Lørdag blev der, ifølge TV2 Vejret, sat endnu en varmerekord, da der i Isenvad i Midtjylland blev målt 29,8 grader. Det er den hidtil højeste temperatur, der er mål i 2018.
  Men også her i TV SYDs sendeområde har der lørdag været usædvanlig høje temperaturer. I Esbjerg kom barometeret op på 29 grader, mens der i Store Jyndevad blev målt 28 grader og 27,9 grader i Horsens.
  Søndag venter endnu en varm dag, hvor vi igen kommer helt op i nærheden af den 30 grader.
  